**Mina Helene Hadjian** (persisk: مینا حاجی‎, født 1975 i Teheran i Iran) er en norsk programleder. Hennes far er iransk og hennes mor er norsk. Hadjian var i høsten 2010 en av kjendisene i TVNorges kjendisversjon av *71° nord*.

Hadjian er mest kjent som programleder for det kontroversielle programmet *Mina* på NRK P3. Programserien til Hadjian på P3 var en av NRKs mest suksessrike satsinger mot en målgruppe utenfor veletablerte sosiale lag. Hennes fritt-talenhet og direkte form i programmene skapte flere konflikter, særlig overfor grupperinger utenfor programmets målgruppe.

I begynnelsen av 2008 og inntil april samme år var hun programleder på Radio Tango, der hun hadde et program mellom 15 og 17 hver dag.

Fra 2011 jobbet Hadjian med pilotprosjektet Radio Inside i Halden Fengsel. I november 2013 stiftet hun Foreningen Røverhuset. Røverhuset er organisasjonen som står bak produksjonen av RøverRadion. Pr. 2019 produseres RøverRadion i Oslo, Bredtveit, Sarpsborg, Eidsberg og Halden fengsel og kringkastes på NRK P2 og på podkast.

Bakgrunn
--------

Hadjian flyktet fra Iran i 1979, vokste opp i London og på Kråkerøy i Fredrikstad. Hun har studert markedsøkonomi på Norges Markedshøyskole i Oslo og Marketing Communications, fransk og italiensk på Greenwich University i London.
Mina holdt en tale til Pakistan den. 20. november 1997

Yrkesliv
--------

Hadjian debuterte på TV mandag 16. april 2007 i programmet *Usett: Mina*. Programmet fikk terningkast 1 av VG, og VG.nett skrev 17. april 2007 at Mina skal «tatovere terning-1-eren i rumpesprekken», kanskje for å gjøre en tilnærmelse til Ari Behns påståtte tatovering av terning-6-eren på skulderen.

Før NRK P3 var hun produsent/regissør i MTV Europe i London. Hun har også jobbet i Kanal 24 og NRJ.

I november 2006 ble det sendt et «reklameinnslag» på NRK-programmet med ordlyden «Hei, dette er Veronica Orderud, og jeg hører på Mina hver dag. Om du ikke gjør det samme, kommer jeg og dreper deg!»

Høsten 2006 annonserte Mina at hun ønsket å flytte fra Trondheim og tilbake til Oslo. Etter en tid kom så kontrabeskjeden, hun ville fortsette som programleder i P3 og måtte derfor bli i Trondheim. At hun gir uttrykk for følelser på direkten, og formidler dette til lytterne har ikke alltid vært like populært blant andre av NRKs ansatte.

I mars 2007 intervjuet hun Marianne Aulie på direkten, og under sendingen navnga Aulie to påståtte sexovergripere.

Etter uttalelsene til Marianne Aulie var Hadjian kraftig preget og felte en tåre under sendingen. Jahn Otto Johansen og andre NRK-kjendiser reagerte og Johansen uttalte «Hun ødelegger for NRK». Redaksjonssjef Tone Donald uttalte til Side2 at «Hun driver med bekjennelsesradio, hvor hun blant annet forteller hvordan hun har det, som i dag. Jeg ønsker at Mina selv kan fortelle om sine følelser.»

I juni 2007 ble hun ble felt på fem punkter i Pressens Faglige Utvalg, for hets mot Terje Søviknes (Frp). Han sier han opplever intervjuet som det verste han har vært utsatt for i mediene noensinne. Det var en enstemmig avgjørelse fra PFU, som felte NRK på fem punkter.

Høsten 2008 lanserte hun nettsiden minarki.com, hvor hun er programleder og blogger. Nettsiden skal bestå av ukentlige videoklipp der Mina tester karmaen til kjente mennesker, hun skal også blogge og snakke på radio.

Hadjian var en av programlederne for talkshowet Studio 5 på som gikk på tv-kanalen FEM fra 2008 til 2010.

Fra 2011 drev Hadjian pilotprosjektet Radio Inside i Halden Fengsel. Dette var et av få radioprogram i verden som lages av innsatte i et fengsel og som sendes på utsiden av murene. I 2013 opprettet Mina Foreningen Røverhuset som produserer RøverRadion, et program produsert i fem norske fengsler og som sendes nasjonalt via NRK P2.

### Konflikten i P3

Den 17. oktober 2007 ble det kjent at hun hadde fått sparken i P3. Bakgrunnen var at det under andre del av det direktesendte programmet «Mina» oppstod tekniske problemer.[] Hun valgte da å skjelle ut P3 for å være uprofesjonelle, i tillegg til å la det gå utover sin produsent. P3 reagerte med å innstille ukas sendinger, og fylte deretter sendeflaten med en vikar fra nattredaksjonen til P3. Like etter kom det endelige svaret om at hun hadde fått sparken. «Vi har avsluttet samarbeidet med Mina. Det skyldes personlige forhold og samarbeidsproblemer over lengre tid. Ut over det kan jeg ikke gå i detaljer», uttalte Tone Donald, redaksjonssjef i P3 i forbindelse med saken.

Sendeflaten som tidligere er brukt av *Mina* ble tatt over av underholdningsprogrammet *Radioresepsjonen*.

Referanser
----------

1. 1 2  «– Det blir rart å intervjue «Timbuktu» i Fredrikstad. Tenk om en av de idiotene som mobbet meg sitter i salen». *www.f-b.no* **(norsk)**. 17. januar 2017. Besøkt 19. september 2020. «Begge er 1975-årganger. Diakité ble født i Sverige og har amerikanske foreldre. Hadjian kom til Fredrikstad som åtteåring. Hun ble født i Teheran og har iransk far og norsk mor.»
2. ↑  AS, TV 2. «Her er mine lesbiske mødre». *TV 2* **(norsk)**. Arkivert fra originalen 11. mars 2016. Besøkt 19. september 2020. «Mina som har iransk far velger å kalle reisefølget for sine to lesbiske mødre.»
3. ↑  Radio Tango: Mina på Radio Tango[*død lenke*]
4. ↑  Dagbladet: – Hvis du ikke orker mer nedlatende radio, hør på meg Arkivert 8. februar 2008 hos Wayback Machine.
5. ↑  «TV-anmeldelse: «Mina: Usett»». *www.vg.no*. Besøkt 19. september 2020.
6. ↑  Verdens Gang: - Skal tatovere 1'ern i rumpa!
7. 1 2 3  «Side 2: Mina - fra skandale til skandale». Arkivert fra originalen 21. oktober 2007. Besøkt 26. oktober 2007.
8. ↑  Aftenposten: Navnga to kjendiser som sexovergripere
9. ↑  Aftenposten: Brøt god presseskikk
10. 1 2  Dagbladet: P3-ledelsen fikk nok av Mina
11. ↑  Aftenposten: Slutt for P3-Mina
12. ↑  Dagbladet: Eli Hagen mister jobben
13. ↑  Verdens Gang: P3-Mina er ferdig i NRK
14. ↑  «Adressa: Tar over for Mina». Arkivert fra originalen 21. oktober 2007. Besøkt 26. oktober 2007.

Eksterne lenker
---------------

* (en) Mina Hadjian på Internet Movie Database Rediger på Wikidata
* (no) RøverRadion
* (no) NRK: *Mina tatt av luften*
* (no) Dagbladet:*P3-ledelsen fikk nok av Mina*